अब कमेटी निपटाएगी अवैध निर्माण के मामले
शहरमें वे बिल्डिंग जिन्हें परिषद ने अवैध मानते हुए सीज करने या आगामी आदेश तक मौके पर निर्माण कार्य रुकवा दिया था। ऐसे प्रकरणों के निस्तारण के लिए अब परिषद की अपराधों का शमन एवं समझौता समिति मंथन करेगी। उसके निर्णय बाद ही तय होगा कि संबंधित निर्माण कार्य को नियमित किया जा सकता है या नहीं। हालांकि जिन लोगों ने कार्रवाई से बचने की मंशा से परिषद में शपथ पत्र के साथ अमानत राशि जमा कराई थी उन्हें भी परिषद और समिति के अंतिम निर्णय को मानना होगा।
परिषद की अपराधों का शमन एवं समझौता समिति के संयोजक नरेश कनोजिया ने बताया कि प्रशासन ने इसके लिए 10 मार्च को परिषद परिसर में समिति की बैठक बुलाने का निर्णय लिया है। बैठक में 36 प्रकरणों पर विचार किया जाएगा। कनोजिया ने बताया कि इनमें 26 प्रकरण तो ऐसे हैं जिनमें पहले से अमानत राशि जमा हो चुकी है। जबकि 10 प्रकरण वे है जिन पर सीज कार्रवाई हुई है।
हालांकि समिति की बैठक से पहले ही संयोजक कनोजिया ने इस बात पर नाराजगी जताई कि जिन प्रकरणों को समिति के सामने रखा जाएगा। उनमें से अधिकांश में अमानत राशि जमा हो चुकी है। जिन लोगों ने राशि जमा कराई वे यह मान रहे हैं कि परिषद अब उनके निर्माण को नियमित कर देगी। जबकि अच्छा तो यह होता कि पहले सर्वे रिपोर्ट मिलने के बाद परिषद प्रशासन समिति के साथ बैठकर इन प्रकरणों पर विचार-विमर्श करता। इसके बाद ही यह होता कि किन प्रकरणों में अमानत राशि लेनी है और किनमें नहीं।
^सभी तकनीकी पहलुओं को ध्यान में रखने और चर्चा करने के बाद ही यह तय होना चाहिए था कि किस प्रकरण में अमानत राशि जमा की जाए और किसे तुरंत सीज किया जाए। अच्छा तो यह होता कि यह निर्णय बैठक में सर्वसम्मति से लिया जाता। फिलहाल आयुक्त के इस निर्णय से ऐसे लोगों को राहत तो मिली है, लेकिन अंतिम निर्णय समिति ही करेगी। -नरेशकनोजिया, संयोजक अपराध शमन एवं समझौता समिति
^परिषदप्रशासन ने ऐसे कोई आदेश जारी नहीं किए बल्कि लोगों ने फिलहाल कार्रवाई से बचने के लिए स्वेच्छा से अमानत राशि जमा कराई है। जिन्होंने शपथ पत्र में यह माना है कि जो भी परिषद प्रशासन का निर्णय होगा वह उन्हें मान्य होगा। वैसे भी समिति अपने क्षेत्राधिकार वाले प्रकरणों पर ही विचार-विमर्श करेगी। -पीयूषसमारिया, आयुक्त नगर परिषद
तकनिकी अधिकारी करेंगे सर्वे : इधरपरिषद प्रशासन ने परिषद के एईएन और जेईएन को निर्देश दिए हैं कि समिति की बैठक से पहले एक बार फिर वे अपने स्तर से सर्वे करें। इसकी रिपोर्ट वे परिषद प्रशासन को करें कि शहर में फिलहाल इस समय कितनी जगह निर्माण चालू है, कहां निर्माण बंद है और कौनसी बिल्डिंग सीज है। जिन प्रकरणों की विस्तृत रिपोर्ट नहीं हो पाएगी उनको आगामी बैठक में शामिल किया जाएगा। मालूम हो कि समिति में संयोजक नरेश कनोजिया सहित सदस्य लाडकंवर खटोड़, पूजा कुमावत, गोपाल प्रजापत, कांता ग्वाला, भरत बाघमार और जाहिदा बानो शामिल है।
ब्यावर. स्टेशन रोड स्थित दुकानों को सीज करने की कार्रवाई करते परिषदकर्मी।
समिति करेगी इन पर मंथन
संजयजैन अन्य रॉयल इन्क्लेव मेवाड़ी गेट, माधुप्रसाद रेलवे स्टेशन के बाहर, गौतम कावडिय़ा मेवाड़ी गेट बाहर, संजय अग्रवाल अभय सांखला पाली बाजार, महेंद्र साहू छावनी फाटक बाहर, लक्ष्मण पुत्र घीसा सुभाष उद्यान गेट के पास, सोमदेव साहू मेवाड़ी गेट बाहर, मोहन ऑप्टीकल सनातन स्कूल मार्ग, अभय सांखला अरिहंत अपार्टमेंट के पीछे, बाबूसिंह नूंद्री मेंद्रातान, निर्मल सेठिया मसूदा रोड, सनातन धर्म स्कूल राठीजी की हवेली के सामने, साधना बंसल गणेशपुरा, मनीष अग्रवाल डिग्गी मोहल्ला, केसरीनंदन गार्डन सतपुलिया के पास, अरविंद नाहटा न्यू गोपाल नगर, मोतीलाल गहलोत अजमेर रोड, सुवालाल आरएस ज्वैलर्स पाली बाजार, मल्ली कुमार सांखला सांखला गली, चंद्रकला नेहरू गेट, कल्पना जैन कॉलेज रोड ब्यावर, पदम गोकलिया चमन चौराहा, बाबूलाल नवल दिव्य इंडेन गैस, विनोद कुमार सदनानी पाली बाजार, ललिता नागर शाहपुरा मोहल्ला, प्रीतमसिंह जेसीटी के सामने, कीमतमल पाली बाजार, देवेंद्र तोलानी कॉलेज रोड ब्यावर, डूंगरमल सांखला मालियान हथाई के पीछे सूरजपोल गेट, घीसूलाल जागीरदार नसिया मार्ग, रेखा देवी कॉलेज रोड, दिनेश कुमार महेश कुमार अन्य पाली बाजार, आनंद स्वरूप गहलोत शाहपुरा मोहल्ला, संपतिदेवी शाहपुरा मोहल्ला, तपन बाघमार ग्राम दौलतपुरा बलाइयान, आनंदसिंह गहलोत मोतीसिंह गहलोत सतपुलिया के पास प्रकरण शामिल है।
ब्यावर. मेवाड़ी गेट बाहर स्थित एक कॉम्पलेक्स के बाहर नोटिस चस्पा करते परिषद अधिकारी कर्मचारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva